Šta će biti od kijevskog trga Maidan?
Mnogi u Ukrajini misle da uloga Trga koji je bio simbol zbacivanja vlade Viktora Janukovicha, još uvijek nije završena
Ukrajinski aktivisti koji su se na Trgu nezavisnosti u Kijevu, poznatijem kao “Maidan”, mjesecima borili za promjene, odbijaju da napuste to mjesto koje je od februara bilo centar protesta. Pitanje je šta bi se u budućnosti moglo dešavati na Maidanu i šta će biti sa onima koji ga još uvijek drže pod kontrolom, sad kako se u Ukrajini uspostavlja nova vlast.Za članove samoodbrambene grupe koji su ovamo došli iz Odese, revolucija nije završena. Oni odbijaju da uklone svoju barikadu, jednu od mnogih koje još blokiraju ulice u centru Kijeva i kažu da ostaju sve dok političke reforme za koje su se borili – ne budu potpuno sprovedene. Jedan od njih, Kostja, kaže da je zbog ove borbe napustio sve i da nije spreman da se vraća. , kaže Kostja iz grupe Odesa. Došli su sa svih strana Ukrajine, u grupama nazvanim “stotine”, u čast stotinu ubijenih demonstranata na početku protesta u februaru. I došli su da zahtijevaju promjene. Gomile cigli i automobilskih guma, barikade i šatori ostali su ovdje od februarskih procesa u kojima je zbačen tadašnji, pro-ruski predsjednik Viktor Janukovič. A novoizabrani predsjednik, Petro Porošenko, dužnost preuzima ove sedmice. U medjuvremenu, veća pažnja u zemlji se okreće u pravcu tinjajuće bitke protiv pro-ruskih separatista na istoku zemlje. Vlada od gradjana traži da se pridruže toj borbi. Neki aktivisti na Trgu Nezavisnosti, medjutim, kažu da ne idu odavde, iako podržavaju to što vlada sada pokušava na istoku. Konstantin Klimašenko rukovodi grupom gradjana koja je tokom prosvjeda ovdje spremala obroke za prosvjednike. , kaže Klimošenko. Trg Maidan ima u svemu još jednu važnu ulogu - kao živi spomenik. Svuda po ulicama je sve više malih memorijalnih mjesta posvećenih “stotini nebeskih” kako nazivaju stotinu prosvjednika ubijenih u borbama sa policijom. Njima u čast , neki aktivisti žele da trg postane i ostane centar za trajnu političku diskusiju. Ivan Kukurudžjak kaže da oni koji su za ovu borbu dali svoje živote zaslužuju više nego tek promjene u vrhu vlasti. Kukurudžjak ovdje želi da vidi trajno mjesto za organizacije koje su podržale ukrajinsku stvar. Ali, ne slažu se baš svi da Maidan traba ostati ovakav. Anita, studentica medicine, pomagala je povrijedjenim prosvjednicima tokom demonstracija. Ona smatra da je ovaj trg već ispunio svoju svrhu, i dodaje: Grad je spreman da preuzme trg i novi gradonačelnik je uputio poziv da se Maidan isprazni i očisti. Medjutim, biće teže u to ubijediti i one koji vjeruju - ili žele da vjeruju – da ovdje još traje bitka u kojoj se ima smisla ili svrhe boriti.